Пружанскі Палацык склікаў у шыкоўную шляхецкую залу, са сцен якой пільна ўглядаюцца ў вечнасць гаспадары сядзібы музею – Швыкоўскія, інтэлігенцыю гораду і навакольных мясцін. Настаўнікі, сябры Таварыства беларускай мовы, журналісты раённай газеты, аднадумцы і паплечнікі ў справе аднаўлення звычаёвай культуры з Кобрына, рупліўцы з Цэнтру народнай творчасці разважалі разам з гасцямі – Тацянай Матафонавай і Антанінай Хатэнкай – пра мажлівасці адраджэння спрадвечных продкавых традыцый і пошукі новых фарматаў улучнасці ў іх сучаснай моладзі, пра значнасць і важкасць у плыні развіцця нацыі раўнаважнасці культуры народнай і шляхецкай.